ओसाका और ताकात्सुकी में कई इमारतें ढह गई। ओसाका, शिगा, क्योतो और नारा में हाईस्पीड बुलेट ट्रेन और स्थानीय रेल सेवाएं बाधित हुई। सरकारी प्रसारक एनएचके और निजी चैनल असाही की खबर के अनुसार कई लोगों के मारे जाने की आशंका है। जापान मौसम विज्ञान एजेंसी ने कहा कि भूकंप का केंद्र ओसाका प्रांत के उत्तरी हिस्से में था। इसके कारण कोई सुनामी चेतावनी जारी नहीं की गई है। कंसाई इलेक्ट्रिक पावर ने कहा कि भूकंप के बाद मिहामा, ताकाहामा और ओही परमाणु संयंत्रों में किसी प्रकार की गड़बड़ी नहीं पायी गयी है।